দিনাজপুরের বড়পুকুরিয়া কয়লাভিত্তিক তাপবিদ্যুৎ কেন্দ্রের ছেড়ে দেয়া বর্জ্য ও ছাইযুক্ত বিষাক্ত পানিতে ডুবে গেছে ফুলবাড়ী উপজেলার ৫ গ্রামের ফসলের মাঠ। পানির নিচে তলিয়ে যাওয়ায় পচে হয়ে গেছে বোরো বীজতলা। বিষাক্ত ছাই আর পানিতে ফসলের মাঠ ডুবে যাওয়ায় বোরো চারা রোপণ করতে পারছে না কৃষক। অপরদিকে এ বিষাক্ত পানি ব্যবহার করতে গিয়ে চর্ম ও শ্বাসকষ্টজনিত রোগের শিকার হচ্ছে গ্রামবাসী।